PATVIRTINTA

Nacionalinės švietimo agentūros direktoriaus

2024 m. d. įsakymu Nr.

**LIETUVIŲ KALBOS IR LITERATŪROS VALSTYBINIO BRANDOS EGZAMINO ANTROS DALIES UŽDUOTIES BENDROJO VERTINIMO KRITERIJAI**

**Teksto interpretacijos užduoties vertinimas. Turinys 42 taškai: 16 x 2,625 – surinkti taškai bendrame vertinime dauginami iš 2,625**

|  |  |  |  |
| --- | --- | --- | --- |
| **Taškai** | **Analizuojamo teksto suvokimas, rėmimasis kontekstais** | | |
| **7** | Analizuojamo teksto **tema**, **problema (-os)**, **idėja suprastos**, **apibendrinamos** ir pagrįstai **vertinamos** platesniame kultūriniame, literatūriniame, istoriniame ar autorių biografiniame **kontekste**. **Motyvuotai išskirti ir išnagrinėti** užduotyje pateikto arba rašančiojo pasirinkto interpretacinio aspekto **dėmenys**[[1]](#footnote-2), **atskleidžiamos jų sąsajos**. Ne daugiau nei **1** fakto[[2]](#footnote-3) (F1) klaida. | | |
| **6** | Analizuojamo teksto **tema**, **problema (-os)**, **idėja suprastos**, **apibendrinamos** ir pagrįstai **vertinamos** platesniame kultūriniame, literatūriniame, istoriniame ar autorių biografiniame **kontekste**. **Motyvuotai išskirti ir išnagrinėti** užduotyje pateikto arba rašančiojo pasirinkto interpretacinio aspekto **dėmenys**, **atskleidžiamos jų sąsajos**. Ne daugiau nei **2** fakto (F1) klaidos. | | |
| **5** | Analizuojamo teksto **tema**, **problema (-os)**, **idėja suprastos**, **apibendrinamos**. **Motyvuotai išskirti ir išnagrinėti** užduotyje pateikto arba rašančiojo pasirinkto interpretacinio aspekto **dėmenys**, **atskleidžiamos jų sąsajos**. | | |
| **4** | Analizuojamo teksto **tema**, **problema (-os)**, **idėja suprastos**, **analizuojamos**. **Motyvuotai išskirti ir išnagrinėti** užduotyje pateikto arba rašančiojo pasirinkto interpretacinio aspekto **dėmenys**. | | |
| **3** | Analizuojamo teksto **tema**, **problema (-os)**, **idėja iš dalies suprastos** (per siaurai / per plačiai). Užduotyje pateikto arba rašančiojo pasirinkto interpretacinio aspekto dėmenys **ne visai motyvuotai išskirti arba išnagrinėti tik iš dalies**. | | |
| **2** | Analizuojamo teksto **tema**, **idėja suprastos menkai**. Užduotyje pateiktas arba rašančiojo pasirinktas interpretacinis aspektas **išnagrinėtas tik iš dalies**. | | |
| **1** | **Tik** teksto **fragmentai** susiję su rašinyje plėtojama / įvardyta tema *arba* užduotyje pateiktas arba rašančiojo pasirinktas interpretacinis aspektas **išnagrinėtas netinkamai**. | | |
| **0** | Analizuojamo teksto **tema**, **idėja nesuprastos** *arba* užduotyje pateiktas arba rašančiojo pasirinktas interpretacinis aspektas **neišnagrinėtas**. | | |
| **Taškai** | | **Teksto analizė, interpretavimas[[3]](#footnote-4)** | |
| **7** | | Teksto interpretacija **išsami**, pagrįsta ne tik **turinio** analize, bet ir dėmesiu analizuojamo **teksto raiškai** *arba* ne daugiau kaip **1** interpretavimo trūkumas / fakto (F2) klaida[[4]](#footnote-5) / netinkamai vartojamos literatūros teorijos sąvokos, nenaikinantys interpretacijos pagrįstumo. | |
| **6** | | Teksto interpretacija **išsami**, pagrįsta ne tik **turinio** analize, bet ir dėmesiu analizuojamo **teksto raiškai** *arba* ne daugiau kaip **3** interpretavimo trūkumai / fakto (F2) klaidos / netinkamai vartojamos literatūros teorijos sąvokos, nenaikinantys interpretacijos pagrįstumo. | |
| **5** | | Teksto interpretacija **pagrįsta analize** *arba* ne daugiau kaip **4** interpretavimo trūkumai / fakto (F2) klaidos / netinkamai vartojamos literatūros teorijos sąvokos, nenaikinantys interpretacijos pagrįstumo. | |
| **4** | | Teksto interpretacija **pagrįsta analize** *arba* ne daugiau kaip **5** interpretavimo trūkumai / fakto (F2) klaidos / netinkamai vartojamos literatūros teorijos sąvokos. | |
| **3** | | Teksto interpretacija **paviršutiniška**, bet yra **analizės elementų** *arba* ne daugiau kaip **6** interpretavimo trūkumai / fakto (F2) klaidos / netinkamai vartojamos literatūros teorijos sąvokos. | |
| **2** | | Teksto interpretacija **paviršutiniška**, bet yra **analizės elementų** *arba* ne daugiau kaip **7** interpretavimo trūkumai / fakto (F2) klaidos / netinkamai vartojamos literatūros teorijos sąvokos. | |
| **1** | | Tekstas **analizuojamas labai menkai**, tik atpasakojamas siužetas ar minimi pavieniai teksto fragmentai *arba* ne daugiau kaip **8** interpretavimo trūkumai / fakto (F2) klaidos / netinkamai vartojamos literatūros teorijos sąvokos. | |
| **0** | | Tekstas **neanalizuojamas** ir **neinterpretuojamas** *arba* yra **9** ir daugiau interpretavimo trūkumų / fakto (F2) klaidų/ netinkamai vartojamų literatūros teorijos sąvokų. | |
| **Taškai** | | | **Rašinio struktūra, rišlumas** |
| **2** | | | Pasirinkta **tinkama** struktūra turiniui perteikti: analizė plėtojama kryptingai, įžanga motyvuota, dėstymas tinkamai apibendrinamas, baigiamosios išvados pagrįstos *arba* ne daugiau nei **1** struktūros trūkumas. |
| **1** | | | Struktūra **iš dalies tinkama** turiniui perteikti: analizės plėtotei trūksta kryptingumo, įžanga ir / ar dėstymas ir / ar išvados turi struktūros trūkumų *arba* ne daugiau nei **3** struktūros trūkumai. |
| **0** | | | Struktūra **netinkama** turiniui perteikti: įžanga ir / ar dėstymas ir / ar išvados turi daugiau nei **3** struktūros trūkumus. |

**Probleminio klausimo svarstymo užduoties vertinimas. Turinys 42 taškai: 16 x 2,625 – surinkti taškai bendrame vertinime dauginami iš 2,625**

|  |  |
| --- | --- |
| **Taškai** | **Temos, problemos supratimas** |
| **7** | Teksto **tema** ir užduotyje keliama **problema suprastos, analizuojamos, apibendrinamos, vertinamos** platesniame kultūriniame, literatūriniame, istoriniame ar socialiniame **kontekste**. **Motyvuotai išskirti ir išnagrinėti** temos / problemos **aspektai,** atskleidžiamos **jų sąsajos**. Ne daugiau nei **1** fakto[[5]](#footnote-6)(F1) klaida. |
| **6** | Teksto **tema** ir užduotyje keliama **problema suprastos, analizuojamos, apibendrinamos, vertinamos** platesniame kultūriniame, literatūriniame, istoriniame ar socialiniame **kontekste.** **Motyvuotai išskirti ir išnagrinėti** temos / problemos **aspektai**, atskleidžiamos **jų sąsajos**. Ne daugiau nei **2** fakto (F1) klaidos. |
| **5** | Teksto **tema** ir užduotyje keliama **problema suprastos, analizuojamos**. **Motyvuotai išskirti** temos / problemos **aspektai**, bet **nesiejami**. |
| **4** | Teksto **tema** ir užduotyje keliama **problema suprastos, analizuojamos**. **Motyvuotai išskirti** temos / problemos **aspektai**, bet **ne visi išnagrinėti**. |
| **3** | **Tema** ir **/** ar užduotyje keliama **problema suprastos** **iš dalies** (per siaurai / per plačiai / akivaizdžiai išskirtas tik 1 aspektas). |
| **2** | **Tema** ir **/** ar užduotyje keliama **problema** suprastos ir nagrinėjamos **menkai.** |
| **1** | **Tik** rašinio **fragmentai** susiję su tema ir / ar užduotyje keliama problema. |
| **0** | Teksto tema ir keliama problema **nesuprastos, neanalizuojamos.** |
|  |  |

|  |  |
| --- | --- |
| **Taškai** | **Argumentavimas, rėmimasis pateiktu tekstu ir kultūrine patirtimi** |
| **7** | **Argumentai tinkami**[[6]](#footnote-7), **svarūs**[[7]](#footnote-8). Argumentuojant **tikslingai remiamasi kultūrine patirtimi**[[8]](#footnote-9) bei **tinkamai** remiamasi **pateiktu tekstu**[[9]](#footnote-10), **polemizuojama**. Išlaikomas tinkamas idėjų ir pagrindimo santykis *arba* ne daugiau nei **1** argumentavimo trūkumas / fakto[[10]](#footnote-11) (F2) klaida, nenaikinanti argumento svarumo. |
| **6** | **Argumentai tinkami, svarūs**. Argumentuojant **tikslingai remiamasi kultūrine patirtimi** bei **tinkamai** remiamasi **pateiktu tekstu**. Išlaikomas tinkamas idėjų ir pagrindimo santykis *arba* ne daugiau kaip **3** argumentavimo trūkumai / fakto (F2) klaidos, nenaikinančios argumento svarumo. |
| **5** | **Argumentai** tinkami, bet **ne visi svarūs**. Argumentuojant **remiamasi kultūrine arba asmenine patirtimi ir pateiktu tekstu**. Išlaikomas tinkamas idėjų ir pagrindimo santykis *arba* ne daugiau kaip **4** argumentavimo trūkumai / fakto (F2) klaidos. |
| **4** | **Argumentai** tinkami, bet **ne visi svarūs**. Argumentuojant **remiamasi kultūrine arba asmenine patirtimi ir pateiktu tekstu**. **Ne visai tinkamas** idėjų ir pagrindimo santykis *arba* ne daugiau kaip **5** argumentavimo trūkumai / fakto (F2) klaidos. |
| **3** | **Ne visi argumentai** tinkami ir svarūs. Argumentuojant **remiamasi asmenine patirtimi ir** **bandoma remtis pateiktu tekstu** *arba* ne daugiau kaip **6** argumentavimo trūkumai / fakto (F2) klaidos. |
| **2** | **Bandoma argumentuoti remiantis asmenine patirtimi** *arba* **pateiktu tekstu / argumentuojama remiantis kultūrine** ar **asmenine patirtimi,** tačiau **pateiktu tekstu visai nesiremiama** / *arba* ne daugiau kaip 7 argumentavimo trūkumai / fakto (F2) klaidos. |
| **1** | Bandoma argumentuoti, **bet tik paviršutiniškai** *arba* ne daugiau kaip **8** argumentavimo trūkumai / fakto (F2) klaidos. |
| **0** | **Argumentai netinkami / neargumentuojama** *arba* **9** ir daugiau argumentavimo trūkumai / fakto (F2) klaidos. |

|  |  |
| --- | --- |
| **Taškai** | **Rašinio struktūra, rišlumas** |
| **2** | Pasirinkta **tinkama** struktūra turiniui perteikti: svarstymas plėtojamas kryptingai, įžanga motyvuota, dėstymas tinkamai apibendrinamas, baigiamosios išvados pagrįstos *arba* ne daugiau nei **1** struktūros trūkumas. |
| **1** | Struktūra **iš dalies tinkama** turiniui perteikti: svarstymo plėtotei trūksta kryptingumo, įžanga ir / ar dėstymas ir / ar išvados turi struktūros trūkumų *arba* ne daugiau nei **3** struktūros trūkumai. |
| **0** | Struktūra **netinkama** turiniui perteikti: rašinio įžanga ir / ar dėstymas ir / ar išvados turi **daugiau nei 3** struktūros trūkumus. |

**Kalbos taisyklingumo ir teksto raiškos (gramatika ir leksika; rašyba; skyryba; teksto raiška) vertinimas (28 taškai: 7 x 4)**

|  |  |
| --- | --- |
| **Gramatika ir leksika** | |
| **Taškai** | **netikslumai, klaidos** |
| 7 | 0–1 |
| 6 | 2–3 |
| 5 | 4–5 |
| 4 | 6–7 |
| 3 | 8–9 |
| 2 | 10–11 |
| 1 | 12–13 |
| 0 | 14 ir daugiau |

|  |  |
| --- | --- |
| **Rašyba** | |
| **Taškai** | **netikslumai, klaidos** |
| 7 | 0–1 |
| 6 | 2–3 |
| 5 | 4–5 |
| 4 | 6–8 |
| 3 | 9–10 |
| 2 | 11–13 |
| 1 | 14–15 |
| 0 | 16 ir daugiau |

|  |  |
| --- | --- |
| **Skyryba** | |
| **Taškai** | **netikslumai, klaidos** |
| 7 | 1–2 |
| 6 | 3–4 |
| 5 | 5–6 |
| 4 | 7–8 |
| 3 | 9–10 |
| 2 | 11–12 |
| 1 | 13–14 |
| 0 | 15 ir daugiau |

|  |  |
| --- | --- |
| **Teksto raiška, logika, stilius** | |
| **Taškai** | **netikslumai, klaidos** |
| 7 | 0–2 |
| 6 | 3–4 |
| 5 | 5–7 |
| 4 | 8–10 |
| 3 | 11–13 |
| 2 | 14–16 |
| 1 | 17–19 |
| 0 | 20 ir daugiau |

**Jei kandidatas parašė mažiau nei 450 žodžių (išplėstinis kursas) ar 400 žodžių (bendrasis kursas) tekstą, už trūkstamus žodžius iš bendro įvertinimo atimami taškai:**

|  |  |  |
| --- | --- | --- |
| **Trūkstamų žodžių skaičius** | **Atimami taškai** | **Pastaba** |
| 1–20 | 1 | Neparašiusio 300 žodžių (išplėstinio kurso) arba 250 žodžių (bendrojo kurso) kandidato darbas vertinamas tik turinio aspektu. Už kitus kriterijus taškai neskiriami. |
| 21–40 | 2 |
| 41–60 | 3 |
| 61–80 | 4 |
| 81–100 | 5 |
| 101–120 | 6 |
| 121–150 | 7 |

**PAAIŠKINIMAI:**

1. Vertinant teksto raišką (lentelė „Teksto raiška, logika, stilius“), atsižvelgiama į tai, ar raiška atitinka rašinio žanrą, ar tekstas stilistiškai vientisas, ar rašoma aiškiai, tiksliai, sklandžiai, logiškai, ar leksika tinkama, ar minčių santykiams reikšti tinkamai ir tikslingai vartojamos įvairios sintaksinės struktūros.
2. Viename sakinyje žymima ne daugiau kaip viena stiliaus ar logikos klaida, išskyrus tuos atvejus, kai sakinys yra neproporcingai ilgas ir stokoja rišlumo, aiškios minties, nuoseklumo.
3. Stiliaus, logikos klaidos laikomos atskiromis klaidomis, tačiau ta pati stilistinio žodyno klaida laikoma viena klaida.
4. Kalbos taisyklingumo (gramatikos, žodyno, rašybos, skyrybos) ir stiliaus bei logikos klaidos žymimos paraštėje iki nulio ribos.
5. Gramatikos ir žodyno klaidomis laikomi normų, nurodytų 5–12 klasių lietuvių kalbos vadovėliuose, „Dabartinės lietuvių kalbos žodyne“, pažeidimai.
6. **Gramatikos, žodyno, rašybos, skyrybos klaidos laikomos atskiromis klaidomis**, išskyrus šiuos atvejus:
   1. kai taškai nerašomi ant ***i* / *j****,* laikoma viena klaida visame darbe, tačiau jei taškai nerašomi ant ***ė,*** – kiekviena klaida atskira;
   2. nelietuviškų raidžių rašymas laikoma viena klaida visame darbe;
   3. žodžių kėlimo klaidos laikomos viena klaida visame darbe.
7. Viena klaida laikoma: a) ta pati žodyno klaida visame rašinyje; b) ta pati gramatikos klaida, pasikartojanti kelis kartus tame pačiame žodyje; c) dvejybinių linksnių, susietų vienu valdymu, vartojimo klaidos tame pačiame sakinyje (pvz.: *Lengva žmogui būti geru, sunkiau – teisingu.).* Kitos gramatikos (morfologijos, sintaksės) klaidos laikomos atskiromis.

Ta pati žodžių rašybos klaida, pasikartojanti kelis kartus toje pačioje žodžio šaknyje, laikoma viena klaida. **Galūnių rašybos klaidos laikomos atskiromis** (išskyrus tą pačią klaidą tame pačiame žodyje).

1. Akies klaida laikoma atsitiktinė klaida, kuri darbe nesikartoja, t. y. kitur rašinyje žodis rašomas taisyklingai. Trys akies klaidos laikomos viena raštingumo klaida.
2. To paties įterpinio neskyrimas, ta pati citatos skyrybos klaida laikoma viena skyrybos klaida.
3. Sintaksinės konstrukcijos neišskyrimas arba skyrimas iš vienos pusės laikomas viena klaida.
4. Vertinimo metu kilus įtarimui, kad kandidatai užduotis atliko nesavarankiškai, naudojosi pašaline pagalba ar kito autoriaus darbu, nenurodydami tikrosios autorystės, jų darbai perduodami vertinimo komisijos pirmininkui. Valstybinio brandos egzamino vertinimo komisijos pirmininkas, nustatęs, kad kelių kandidatų dalyko brandos egzamino užduotis ar jos dalis atlikta identiškai, pasinaudota kito autoriaus darbu ar darbo dalimi nenurodant tikrosios autorystės, apie tai surašo aktą ir teikia argumentuotą siūlymą Nacionalinės švietimo agentūros direktoriui dėl tų darbų ar jų dalių nevertinimo.

\_\_\_\_\_\_\_\_\_\_\_\_

1. **Dėmenimis** laikomi iškelto interpretacinio aspekto komponentai, padedantys atskleisti užduotyje pateikto arba rašančiojo pasirinkto aspekto reikšmes. Jie gali būti įvairių lygmenų: turinio plotmės (tema, siužetas, veikėjų poelgiai ir pan.); raiškos plotmės (pasakotojo perspektyva, stilistinės priemonės, retorinės figūros ir pan.); struktūros plotmės (teksto kompozicija) ir kt. [↑](#footnote-ref-2)
2. **Fakto (F1) klaidomis** laikomi netikslumai, susiję su pasitelktu kontekstu. [↑](#footnote-ref-3)
3. Interpretuojant tekstą, aptartina: prozos ar dramos kūrinio struktūra, temos, problemos, idėjos, veikėjų charakteriai, poelgiai, vertybės, veiksmas, erdvė, laikas, raiška, pasakojimo perspektyva, pasakotojas; poezijos kūrinio struktūra, lyrinis subjektas, vyksmas, erdvė, laikas, temos, idėjos, retorinės figūros, eilėraščio tipas, eilėdara. Interpretuojant tekstą nebūtina aptarti visų išvardytų elementų; kryptingai interpretuojant gali būti pasirenkami tik svarbiausieji, aktualiausieji, reikalingi teksto savitumui ar pasirinktam interpretaciniam aspektui atskleisti. [↑](#footnote-ref-4)
4. **Fakto (F2) klaidomis** laikomi netikslumai, susiję su pateikto teksto turiniu. [↑](#footnote-ref-5)
5. **Fakto klaida (F1)** – netikslumas, susijęs su pasitelktu platesniu kontekstu. [↑](#footnote-ref-6)
6. **Tinkamas argumentas** pagrindžia tą teiginį, kuriam yra skirtas. Argumento tinkamumas – jo santykis su konkrečiu teiginiu (teiginys turi atitikti nagrinėjamą problemą – priešingu atveju jį pagrindžiantis argumentas negali būti įskaitytas). [↑](#footnote-ref-7)
7. **Svarus argumentas** – tas, kuris skatina patikėti, paremia ar net verčia pritarti pagrindinei minčiai. Argumento svarumas – jo santykis su tema. [↑](#footnote-ref-8)
8. **Kultūrinė patirtis** – literatūrinis apsiskaitymas, istorijos, visuomenės gyvenimo aktualijų išmanymas. [↑](#footnote-ref-9)
9. Pateiktas tekstas pasitelkiamas kaip samprotavimo pretekstas ir / arba argumentavimo medžiaga. [↑](#footnote-ref-10)
10. **Fakto klaida (F2)** – netikslumas, susijęs su kultūrine patirtimi ir užduotyje pateiktu tekstu bei jo kontekstu. [↑](#footnote-ref-11)